|  |
| --- |
| Mødedato: 4. november 2022 kl. 12.45-14.45  Mødested: 1445-017/023  Mødeemne: Møde i SNUK-båndet  Deltagere: Jeppe Norskov Stokholm, Aske Dahl Sløk, Lisbeth Sonne Christensen, Mariann Holmslykke, Eva Kvistgaard Arent, Jette Winther, Mette Buhl og Astrid Gad Knudsen  Fraværende: Bente Mattsson  **Gæster:** Dag Amund Helstad og Christian Rudbeck, pkt. 2, Charlotte Møller Nygaard og Anne Teglborg, pkt. 3. |

# Godkendelse af dagsorden

Dagsordenen blev godkendt.

# Status på SIS-projektkortlægningen, 12.45-13.15

*Christian og Dag gæster båndet for at give en status på arbejdet og for at give indsigt i den næste del af opgaven, hvor SNUK-båndet inviteres til at deltage. Opgaven drejer sig om at identificere udfordringer i de eksisterende processer, som ønskes håndteret ifm. forberedelsen og implementeringen af nyt SIS.*

Dag og Christian præsenterede det indsamlingsarbejde, der er lavet indtil nu og takkede for den store indsats, som SNUK repræsentanterne har leveret ifm. kortlægning af AS-IS-processerne. Herefter blev næste skrift præsenteret; vi kan nu anvende kortlægningsarbejdet til at komme videre i processen ved at belyse udfordringer og løsningsmuligheder, og denne belysning skal SNUK repræsentanterne hjælpe med.

Til understøttelsen af processen blev forskellige værktøjer i arbejdet præsenteret, fx hvordan der arbejdes med et gevinstkort ift. præsentationen af kortlægningen over for ledelseslagene ved prioritering.

SNUK repræsentanterne på fakulteterne er orienteret om arbejdet med at påpege udfordringer ifm. kortlægningen af processerne.

SNUK-medlemmerne får snarest tilsendt invitation til workshop i uge 48 omkring arbejdet, hvor medlemmerne videreformidler til egne relevante SNUK repræsentanter. Til workshoppen skal repræsentanterne have fakultetsvise udfordringer med.

Det påpeges, at opgaven går på at påpege udfordringer, men ikke løsningsforslag, da det endnu er ukendt, hvilke muligheder der er i et kommende system. Det understeges også, at listen over udfordringer er under løbende udvikling, og at der sagtens kan tilføjes aspekter efter workshoppen.

Dag og Christian opfordrede SNUK-lederne til at tage en aktiv del i arbejdet med at få påpeget udfordringerne, da de på sigt skal afsendes med godkendelse af SNUK-og UVA/EKA-båndene til LGU, styregruppe for SIS og andre relevante ledelseslag.

Dag og Christian vil altså sikre en løbende involvering af SNUK-båndet i arbejdet med at finde udfordringerne og sikre ledelsesmæssig opbakning i den videre ledelsesinvolvering.

1. **Projektet Styrkelse af kommunikation med studerende, 13.15-13.35**

C*harlotte Møller Nygaard og Anne Teglborg gæster båndet for at fortælle om projektet Styrkelse af kommunikation med studerende. Med projektet skal der laves en ny kommunikationspraksis på tværs af alle de administrative enheder.*

*Charlotte og Anne beder om båndet input til opmærksomhedspunkter ift. arbejdet med ny kommunikationspraksis set fra et SNUK-perspektiv.*

Anne rammesatte projektet, og fortalte om, hvordan der er blevet udarbejdet en rapport til Uddannelsesudvalget, hvori det blev klarlagt, at der fra AU kommunikeres med de studerende på mange platforme og på mange måder. Afledt af rapportens kortlægning anbefales det, at der udarbejdes klarere kommunikationsmålsætninger, og at der skal ske en forbedring af kommunikationen på bl.a. post.au.dk og studieportalerne, samt en forenkling af platformslandskabet. Derfor er der igangsat et arbejde forankret i Uddannelsesudvalget, hvor fokus er på, hvordan og hvor AU kommunikere med de studerende. Det videre arbejde omfatter kommunikationen mellem studieadministrationen og de studerende og ikke mellem VIP/stud. Der er ambitioner om at kunne gøre en stor forskel ved at ændre små ting, samt at se på den eksisterende kommunikation og undersøge forbedringspotentialerne. Det kommende arbejde er organiseret med en styregruppe, hvor den eksisterende redaktionsgruppe bliver den faste arbejdende gruppe. Der er ønske om en bred inddragelse i arbejdet, herunder inddragelse af SNUK-båndet.

Charlotte fortalte om processen for projektet. I 2022/2023 skal der udarbejdes klare målsætninger for kommunikation, og retningslinjer herfor. I 2023 skal den nye praksis implementeres. Charlotte fremviser opdagelser i projektet, fx en oversigt over alle de former for kommunikation, de har identificeret i arbejdet og hvorfra de studerende modtager information. SNUK bliver stillet flere spørgsmål, som Anne og Charlotte gerne vil have en tilbagemelding på, hvis man har noget at bemærke. Spørgsmålene dagsordenssættes for næste møde i båndet, hvorefter der gives en tilbagemelding til Anne og Charlotte. Slides inkl. spørgsmål deles med båndet.

1. **Inddragelse af eksterne og interne parter ved studieordningsændringer, 13.35-13.55**

*På baggrund af oplæg fra Arts erfaringsudveksler båndet ift. inddragelse af eksterne og interne parter ved studieordningsændringer.*

Camilla Mark Thygesen gæstede båndet og præsenterede arbejdet med inddragelse af eksterne og interne parter i studieordningsarbejdet på Arts.

Der sondres i inddragelse af interne parter, når der laves ændringer eller nye studieordninger, og eksterne parter som så også inddrages, når der laves nye studieordninger.

Der redegøres for processerne ift. tidsperspektiver og niveauer i inddragelsesprocesserne internt på AU, ligesom processerne for høringer ift. de eksterne parter, hvor relevant blev belyst.

Båndet kvitterede for et detaljerig og indbliksgivende oplæg. Der opfordres til, at der i båndet deles materiale om inddragelsesprocesserne mellem fakulteterne til inspiration.

1. **Status på implementering af udflytningsaftalen, 13.55-14.20**

*Båndmedlemmerne giver en status for arbejdet med implementering af udflytningsaftalen på de respektive fakulteter og Astrid redegør for tværgående udfordringer og giver en overordnet status på arbejdet.*

Båndmedlemmerne gav en status på, hvor de hver især er i processen omkring udflytningsaftalen. Astrid redegjorde for arbejdet omkring monitoreringsspørgsmålet og øvrige forhold omkring implementeringen af aftalen.

# Status på det online kvalitetsunivers, 14.20-14.30

# *Udkast til online kvalitetsunivers blev behandling i Uddannelsesudvalget d. 24. oktober. Astrid redegør for den videre proces med afsæt i udvalgets drøftelser frem mod lancering.*

Astrid giver en tilbagemelding efter Uddannelsesudvalget behandling af udkast til det nye online kvalitetsunivers, samt en status på arbejdet med det. Kvalitetsuniverset er principgodkendt med en række bemærkninger, som der nu arbejdes på at indarbejde. Der skal sikres en mere ensartet designlinje og en bedre målretning af brugen for en ny studieleder eller nyansat VIP. AU Uddannelse har fået redaktørmandat, men der bliver i videst muligt omfang ikke ændret uden fakulteternes inddragelse. Der arbejdes mod en lanceringsdato d. 15. december 2023. Astrid kvitterer for det store arbejde, som fakultetsrepræsentanterne i arbejdsgruppen leverer.

1. **Nyt fra Uddannelsesstrategisk Sekretariat, 14.30-14.35**

Uddannelsesjura orienterer om en afgørelse fra styrelsen vedrørende faktisk forvaltning. I afgørelsen fastsætter styrelsen, at en dispensationsansøgning om udskydelse af afleveringsfristen på specialet, før specialet er igangsat, skal behandles som faktisk forvaltning. Hvis dispensationsansøgningen omhandler udskydelse af afleveringsfristen efter igangsættelsen af specialet skal der i stedet træffes en afgørelse. Mette sender afgørelsen og yderligere materiale til SNUK.

1. **Nyt fra fakulteterne, 14.35-14.40**

Fakulteterne foretog en gensidig orientering om relevante emner.

1. **Eventuelt, 14.40-14.45**